title: Miera (Cantabria)
text: Iste articlo ye sobre un municipio de Cantabria; ta atros usos, se veiga Miera.
  
  Miera ye un municipio d'a comunidat autonoma de Cantabria, Espanya. Fa parte d'a comarca de Trasmiera y d'o partito chudicial de Medio Cudeyo.
  
  A suya población ye de 462 habitants (2009), en una superficie de 33,77 km² y una densidat de población de 13,68 hab/km².
  
  Cheografía 
  O termin municipal de Miera se troba situato a 426 metros d'altaria sobre o livel d'a mar
  
  D'o suyo termin municipal fan parte os lugars d'Ajanedo, La Cantolla, La Cárcoba (en ye a suya capital), Irias, Linto, Mirones, Mortesante, Los Pumares, Solana, La Toba y La Vega.
  
  Economía 
  A economía de Miera s'alazeta en o sector primario: a ganadería, con abundant producción de leit con vacas frisonas d'orichen neerlandés, encara que dende os anyos 1980 prencipió l'albandono d'ista actividat economica. Tamién ye present en o lugar a silvicultura y l'agricultura. Antiparte, mudernament aparix o turismo rural en o sector terciario.
  
  Historicament, a producción de fusta ta combustible d'os furnos d'a Real Fabrica d'Artillería de La Cavada, que ye amanata a o lugar (en o lugar de La Cavada, termin municipal de Riotuerto), estió una actividat important en os sieglos XVII-XIX.
  
  Administración
  
  Reparto de concellers
  
  Alcaldes
  
  Molimentos 
   Ilesia de Nuestra Sinyora de l'Asunción de La Cárcoba, una ilesia ubicata en La Cárcoba y que ye documentata en o sieglo XI como monesterio de Santa María de Miera, encara que l'edificio actual ye d'o sieglo XVII en estilo barroco, anque en prencipiar as suyas obras mientres d'o sieglo XVI conserva elementos d'estilo gotico. Ye protechito legalment dende 1988 con a suya declaración como Bien d'Intrés Cultural.
   Espelunga d'o Salitre, con un chacimiento arqueolochico d'o Paleolitico Superior y o Mesolitico. Tien bellas pinturas rupestres y se troba situata en Ajanedo. Ye tamién declarata Bien d'Intrés Cultural, en a suya categoría de zona arqueolochica.
  
  Localidaz de Cantabria